**Životopis**

RNDr. Kárász Pavol, CSc. je popredný slovenský ekonóm a prognostik pracujúci na Prognostickom ústave Slovenskej akadémie vied v rámci Centra spoločenských a psychologických vied. Vyštudoval matematiku a ekonometriu na Univerzite Komenského v Bratislave. Roky pôsobil v medzinárodných vedeckých tímoch, bol riešiteľom a spoluriešiteľom mnohých vedecko-výskumných projektov a aktívne sa podieľal na vedeckej výchove doktorandov. Bol ekonomickým poradcom troch predsedov vlád Slovenskej republiky, pričom v tejto funkcií pôsobí aj v súčasnosti. V rokoch 1995 až 1998 vykonával funkciu bol členom Predsedníctva SAV. Jeho projekt ročnej makroekonomickej prognózy významne prispel v rokoch 1991 – 2002 k zmierneniu neistoty v procese ekonomickej transformácie Slovenska. Bol hlavný evaluátor Národného rozvojového plánu SR (2002-2003, 2007-2008), vedúci riešiteľského tímu Národného strategického referenčného rámca SR (2005) a ex-ante evaluátorom viacerých operačných programov SR (2006-2008). Ako poradca a konzultant dlhoročne spolupracuje s komerčnou sférou. Vo funkcii člena Rady riaditeľov Slovensko – Amerického podnikateľského fondu významne prispel k rozvoju malého a stredného podnikania na Slovensku. Publikoval viac než 190 vedeckých a 80 populárno-vedeckých publikácií doma a v zahraničí. Pre Vládu Slovenskej republiky doposiaľ vypracoval viac než 280 odborných stanovísk a pre hospodársku prax viac než 100 štúdií a expertíz. Má viac než 400 mediálnych vystúpení k odborným témam. Pavol Kárász je členom viacerých medzinárodných organizácií. Je držiteľom Ceny SAV za vedeckú a popularizačnú činnosť (1993), Striebornej čestnej plakety Ľudovíta Štúra za zásluhy v spoločenských vedách (1998), Čestnej medaily veľvyslanca SR v USA a Priateľov Slovenska (2007), ocenenia osobnosť mestskej časti Bratislava-Dúbravka (2010), ocenenia Honorary Member of the European Who is Who Association (2014) a ocenenia osobnosť SAV (2018).